Page:Henry Blyd's contract.pdf/3

 fushica'em's good father that dwells down o' the laird o' thing's lan', began to look to me an I to her, ay after that they scorned us t'gether, her uncle a very disponsible woman, bids me meet her at the kirk of fushica'd, upon Sunday, well afar aff, Is I came near hand I thought it was a market, an put in my hand i' my fushica d, for something to the custom wife. I mind it was Sunday, an' that there was nae ousen but men and women, a' thro' ither: well I comes in by an fits down by the tent side amang them, an puts on my bonnet as the rest did; sae be that time the lass that sou'd a been mine came in by, an' as she was sitting down.' I'll ne'er forget it, ane o' the men wi' the black cloaked necks, contransied out o the bcuk, 'That if a man was ordain'd for a thing, hche [sic] wou'd na' get win by it' Well that ga' me some hartin, sae we took a chapin o' ale at the tent side, an cry'd in upo' John fushica'd that was pishing at the east gravel (his brether sister's married to my lord kinghorn's hen-wife, I believe's name is Lion) an ga' him a part o't, then I says cothie, sin there's but a diffusion here, we'll sit and take out our drink, and confer th' 'greement till we meet at the brydal. That's to be on Tysday, cothie: Sae here's een t'you Lass, I thank you lad a'tweel, it's onforsaid o' me; Sae an ye binna as onwillin to take me, cothie, as I'm to take you, let's een make an end o't on Tysday, cothie: Confortably we forgethers in the afternoon, fan lads has gotten in their stuff, an begin to grow ramage, wi' the soup drink; we devis't upo' the matter, an' conspounded to be contriv'd. Well I was to gi' up our names to the kirk session, an pay white silver to the box, to keep me frae gettin upo' the stool of repentance for a twelve month to come. An forenons that I was to get threty mark wi' her an a mare, an a my fees were to be laid to that, If I di't first a my things were to be her's; an if she di't neist. her things were to be mine, the bairns ware to be divided amang the first end o' the gear, the lads ware to be elder than a' the lasses, but the lasses were to come in afore the lads in the testification, as John Follow laid it down upo' write.

Well, 'twas three days afterhend, she comes to me upo' a day fan I'm at the pleugh, an says Henry, coshie, Ye ken fat ye did at the kirk-yeard, an the brydal, ye're a gay conspicable wark lad, an I ha' been try'd at barns an byres an can put my hand to a' things, cothie, as well as my neighbours. And sae I convolved, that fin it was the way that other fouk did an her kist was well made up wi' aff-fains, I just arrests her to mectmeet [sic] me at Forgan the